ดราม่าระฆังดังยุค 4.0 โยมเอ๋ยทนได้ถ้าใจสูง
กรณีกระแสดราม่าพระตีระฆังดังรบกวนผู้อาศัยอยู่ในคอนโด พระพยอม พระนักเทศน์ชื่อดัง บอกว่า พระตีระฆังแค่ช่วงเข้าพรรษา 3 เดือนอีก 9 เดือนสบายหู,คนสมัยนี้หูเปราะ หูบาง จะให้ขนบธรรมเนียม จารีตประเพณียุติแต่ยุคนี้หรือ?,Warat Karuchit โพสต์เฟซบุ๊ก เปิดมุมมองเรื่องนี้เอาไว้น่าสนใจ ตอนแรกรู้สึกเหมือนเป็นเรื่องไร้สาระ แต่ยิ่งมีข้อมูลมากขึ้นยิ่งรู้สึกว่าสะท้อนปัญหาสำคัญของสังคมไทยหลายเรื่อง เช่น ปัญหาชนชั้น ความรู้สึกแรกๆที่คนส่วนใหญ่จะนึกถึงคือ คนรวยเอาเปรียบคนจน ซึ่งเป็นการตอกย้ำวาทกรรมชนชั้น,จริงๆเป็นเรื่องสามัญสำนึกมากกว่า,ถัดมาปัญหาคอร์รัปชัน ทำไม? เขตถึงออกจดหมายเหมือนสั่งวัดได้โดยที่ไม่ได้ถามความเห็นคนส่วนใหญ่ คนร้องเรียนรู้จักกับผู้ใหญ่ที่ไหนหรือไม่(ตามข่าวบอกว่าบอร์ดของบริษัทแม่ของคอนโดนี้ก็บิ๊กๆทั้งนั้น),สามปัญหาวัฒนธรรม 1.ฝรั่งไม่เข้าใจวัฒนธรรมไทย 2.วัฒนธรรมโลก (วัตถุนิยม) พยายามกดทับวัฒนธรรมท้องถิ่น,สี่ปัญหาการสื่อสาร จริงๆมีปัญหาแค่สองคน แต่ข่าวออกไปเหมือนคนในคอนโดทั้งหมดมีปัญหาจึงเกิดภาพเหมารวมแบ่งแยกชนชั้น และห้าปัญหากฎหมาย เขตมีอำนาจสั่งวัดหรือไม่ (น่าจะไม่มี), คนในคอนโดได้รับการชี้แจงรู้สิทธิของตัวเองหรือไม่ว่าทำอะไรได้หรือไม่ได้,เพราะพอเปิดEIA ออกมาแล้วมีการระบุว่าคอนโดนี้จะสร้างได้ต่อเมื่อต้องไม่รบกวนวิถีชีวิตชุมชนดั้งเดิม โดยเฉพาะวัดไทรที่เป็นศูนย์รวมจิตใจคนในชุมชน,หกปัญหาความเสี่ยงในโลกไซเบอร์และความรู้เท่าทันสื่อ มีคนเอาหน้าผู้หญิงคนหนึ่งมาอ้างว่านี่คือโฉมหน้าของคนที่ร้องเรียน จนคนแชร์ไปด่ามากมาย จนเจ้าตัวออกมาปฏิเสธบอกว่าแค่ไปคอมเมนต์เข้าข้างคอนโดเท่านั้น และจะฟ้องเพจต่างๆที่เอารูปตัวเองไปลงฐานผิด พ.ร.บ.คอมพิวเตอร์,เจ็ดปัญหาสามัญสำนึก น้ำใจไมตรี การเอาใจเขามาใส่ใจเรา ความเมตตาต่อกัน และธรรมาภิบาลมีการเปิดเผยว่าคอนโดนี้ตอนสร้างก็เสียงดังมาก เกิดฝุ่นละออง ชาวบ้านรวมตัวกันไปบอกเจ้าอาวาสวัดไทรให้ไปบอกคอนโดหรือแจ้งทางเขต แต่เจ้าอาวาสบอกว่าเราควรจะมีเมตตาต่อกัน,ตรงนี้ผู้บริหารคอนโดน่าจะรู้ตัวและพยายามสร้างความสัมพันธ์ที่ดีกับวัดและห่วงใยความรู้สึกของชุมชนมากกว่าลูกค้าของตัวเองที่มีการร้องเรียนมานานแล้ว แบบนี้แสดงให้เห็นว่าไม่มีวิสัยทัศน์แบบความเจริญที่ยั่งยืนและมีปัญหาธรรมาภิบาล,ฆ้องกลองระฆัง เป็นสัญลักษณ์ของการให้สัญญาณในการพร้อมเพรียงกันของชาวพุทธไม่ว่าจะเป็นพระภิกษุหรือชาวบ้านเองที่ได้เคยมีมาตั้งแต่โบราณกาล เราเคยปฏิบัติกันมาจนกลายเป็นจารีตประเพณี และวัฒนธรรมของชาวพุทธไปแล้ว มิใช่เป็นสิ่งที่เพิ่งเกิดขึ้น ทว่าได้กลายเป็นวิถีของชาวพุทธไปแล้ว,พระมหาสมัย จินฺตโฆสโก ประธานมูลนิธิกลุ่มแสงเทียน เจ้าอาวาสวัดบางไส้ไก่ กทม. บอกอีกว่า ถ้าเป็นสังคมชนบทแล้วชาวบ้านจะยึดเอาเสียงฆ้อง กลอง ระฆังเป็นสัญญาณในการทำภาระหน้าที่การงานในชีวิตประจำวัน ส่วนพระภิกษุ สามเณรก็ได้ใช้เสียงทั้ง 3 ชนิดนี้เป็นสัญลักษณ์อย่างใดอย่างหนึ่ง,ไม่ว่าการร่วมทำวัตรสวดมนต์ การให้สัญญาณว่าวันนี้เป็นวันโกนหรือเป็นวันพระ การมีงานร่วมกันของชาวบ้าน การมีเหตุร้ายต่างๆนานาที่เกิดขึ้นภายในวัดบ้าง ภายในหมู่บ้านหรือชุมชนบ้าง,ส่วน สังคมเมือง ที่มีผู้คนมากมายอาจจะมักมองไม่เห็นคุณค่าของสัญญาณทั้ง 3 ชนิดนี้มากนัก เพราะเมืองกรุงไม่เคยมีเวลากลางวันและกลางคืน,แต่เมื่อถามถึงคนอาวุโสที่มีชีวิตอยู่รอบๆวัดของแต่ละวัดแล้วเมื่อได้ยินสัญญาณระฆังบ้าง สัญญาณกลองเพลบ้าง สัญญาณฆ้องบ้าง จะเกิดความสุขความอิ่มเอิบใจขึ้นมาทันทีสัญลักษณ์แห่งความดีได้เกิดขึ้นให้สัมผัสในชีวิตประจำวันขึ้นมาแล้ว มักไม่ค่อยมีใครปฏิเสธหรือเอะอะโวยวายขึ้นมา,ดังนั้นเสียงที่เกิดขึ้นจากสิ่งสำคัญภายในวัดเหล่านี้จึงเป็นวิถีชีวิต ประเพณีวัฒนธรรมของชาวพุทธมาโดยตลอดและจะมีอยู่ต่อไปตราบใดที่ยังมีวัดมีบ้านอยู่คู่กัน,ดั่งคำโบราณที่ว่า วัดพึ่งบ้านและบ้านก็พึ่งวัด ก็ยังมีความสำคัญ จำเป็นสำหรับสังคมไทย,พระมหาสมัย ย้ำว่า ชีวิตของพระสงฆ์ถูกครอบงำไว้ด้วยตาข่ายสี่ชั้นอันประกอบด้วย พระธรรมวินัย กฎหมายบ้านเมือง จารีตประเพณีของท้องถิ่น และ กติกาของสังคม นั้นๆ,การที่ลูกหลานของชาวบ้านจะบรรพชาหรืออุปสมบทเข้ามาในพระพุทธศาสนาเพื่อศึกษาธรรมะและปฏิบัติธรรมนั้นจึงมิใช่เป็นเรื่องที่ง่าย นับตั้งแต่ต้องผ่านการคัดกรองจากทางกฎหมายบ้านเมือง คนที่ก่อคดีอาชญากรรมแล้วจะหลบเข้ามาบวชไม่ได้ ยกเว้นจนกว่าคดีจะสิ้นสุดว่าตนเองเป็นผู้บริสุทธิ์,และมีรายละเอียดอื่นๆ ตามหลักการขอ บรรพชา หรือ อุปสมบท,นอกจากนั้นแล้วยังจะต้องเป็นบุคคลที่สมประกอบทั้งทางร่างกายและจิตใจ ได้รับอนุญาตจากผู้ปกครอง เมื่อบวชเข้ามาแล้วก็ต้องรักษาศีลของตนเองให้บริสุทธิ์ บริบูรณ์ อย่างเช่น สามเณรก็ต้องรักษาศีล 10 ข้อ ถ้าเป็นพระภิกษุก็ต้องรักษาศีล 227 ข้อ,ครั้นเมื่อครองเพศนักบวชแล้วก็ต้องจำพรรษาหรือจำวัดอยู่ในวัดวาอารามใดอารามหนึ่งอย่างเป็นทางการ มีพระอุปัชฌาย์ปกครองดูแล มีเจ้าอาวาสเป็นผู้ดูแลอย่างใกล้ชิด มีพระพี่เลี้ยงคอยแนะนำพร่ำสอนวิธีปฏิบัติในชีวิตประจำวัน นอกจากนี้ยังต้องปรับตนให้เข้ากับจารีตประเพณี กติกาของสังคมในพื้นที่นั้นๆ,การเป็น นักบวช จึงมิใช่เรื่องง่ายและมิใช่เรื่องยากจนไม่สามารถทำได้เช่นเดียวกัน ชีวิตของพระสงฆ์จึงอยู่ในกรอบกติกาทั้งทางโลกทางธรรม จึงจะได้ชื่อว่าเป็น พระภิกษุ ของพระพุทธศาสนา,การร้องเรียนต่างๆย่อมมีเกิดขึ้นทุกวันและทุกพื้นที่ ไม่ว่าการขัดแย้งภายในบางกรณีบ้าง การขัดแย้งระหว่างพระในวัดกับชาวบ้านที่อยู่รอบๆ วัดบ้าง การจัดสรรผลประโยชน์ไม่ลงตัวบ้าง การเคลือบแคลงสงสัยของประชาชนในพฤติกรรมของพระภิกษุบางรูปบ้าง,ถ้ามีการบริหารจัดการภายในลงตัวได้ก็ถือว่าเป็นความโชคดีของพระภิกษุชาวบ้านในพื้นที่นั้นๆ แต่ถ้าหาข้อยุติไม่ได้ กลายเป็นข่าวใหญ่โตออกสู่สาธารณชนแล้ว ผลที่ได้รับคือความเสื่อม ความหายนะของวัดและชาวบ้านในพื้นที่นั่นเอง ทำให้วัดชุมชน หรือหมู่บ้านก็พลอยเสียหายไปด้วย,ทางที่ดีเมื่อมีปัญหาเกิดขึ้นแล้ว ขอให้ช่วยกันแก้ที่ต้นตอของปัญหา ขอให้ช่วยกันหาสาเหตุของปัญหา ขอให้ช่วยกันเสาะแสวงหาหนทางแก้ปัญหา ขอให้ช่วยกันแก้ปัญหาตามหลักพระธรรมวินัย กฎหมายบ้านเมือง อย่าได้เอาความชอบใจหรือความสะใจของคนใดคนหนึ่ง กลุ่มใดกลุ่มหนึ่ง,สุดท้ายปัญหาที่เกิดขึ้นก็จะสงบลงด้วยความสง่างาม ความสงบสุข ความร่มเย็นของวัดชาวบ้าน เมื่อเราช่วยกันแก้ปัญหาได้ผลดีแล้วก็จะกลายเป็น ตัวอย่างที่ดี ให้กับวัด ชุมชน หรือให้กับพระภิกษุชาวบ้าน,ที่สำคัญให้ตระหนักอยู่เสมอว่า ปัญหา เกิดที่ตรงไหนขอให้ช่วยกันแก้ที่ตรงนั้น และอย่าปล่อยให้กาลเวลาหมักหมมมากขึ้นจนกลายเป็นการ ทำลาย ซึ่งเป็นสิ่งที่ ชาวพุทธ ไม่ต้องการ,ปัดเป่าสนิมในใจเดินสายกลาง วัดพึ่งบ้านและบ้านก็พึ่งวัดแล้วทุกชีวิตจะมีความสุข.
กรณีกระแสดราม่าพระตีระฆังดังรบกวนผู้อาศัยอยู่ในคอนโด พระพยอม พระนักเทศน์ชื่อดัง บอกว่า พระตีระฆังแค่ช่วงเข้าพรรษา 3 เดือน 
พระตีระฆัง,วัดไทร,ร้องเรียน,คอนโดข้างวัด,สกู๊ปหน้า1